runetrust/blame-folketinget-dk huggingface dataset:
Margrethe Vestager (RV), 2000-04-14:
Når det også er væsentligt at give støttemuligheder på det niveau til dem, som har en lang eller en mellemlang videregående uddannelse, er det, fordi der vil være perioder, hvor det er nødvendigt at kunne hellige sig f.eks. specialeskrivning eller andre ting og det derfor vil være afgørende, at man i en kortere, sammenhængende periode kan få en orlov til at gøre den voksenuddannelse, som man er begyndt på, færdig.
Elsebeth Gerner Nielsen (RV), 2004-03-17:
I Kolding f.eks. laver man nu kontrakter med mennesker, der har overvejet at tage deres eget liv; de kan henvende sig til Kolding Selvhjælp, og der laver man så en kontrakt om, at det gør du altså ikke, og der er et menneske, du altid vil kunne komme i kontakt med, hvis den tanke igen opstår.
Lisbeth Bech Poulsen (SF), 2013-06-27:
Jeg kender jo normalt Venstres EU-ordfører som en meget saglig person, og jeg undrer mig derfor over, hvorfor vedkommende ikke kan komme op på talerstolen og sige, om det virkelig er den linje, der skal lægges, også hvis Venstre bliver regeringsparti igen.
Christian Wedell-Neergaard (KF), 2007-03-29:
Jeg siger bare, at hvis man vil have et lokalt ansvar, må man også tage det ansvar, og derfor er det da en skuffelse, at Kommunernes Landsforening, når de får en opgave som forebyggelse, som er indeholdt i aftalen, straks kommer til staten og siger: Vi skal have penge.
Peter Skaarup (DF), 2000-12-06:
Vi må nu igennem nogle sager, nogle retssager eller overveje, om det kan være ulovligt eller ej. Eller vil man bruge grundloven, som grundloven faktisk forudsætter at man gør, at man fra regeringens side skal vurdere den konkrete sag omgående og forbyde foreningen og derefter køre en sag?
Keld Albrechtsen (EL), 2004-04-22:
Hvis man så troede på, at regeringen ville overholde sine internationale forpligtelser, og i øvrigt troede på, at regeringen også ville være regering om 2, 3, 4 og 5 år - det tror jeg nu ikke er specielt realistisk, det håber jeg i hvert fald ikke - så skulle regeringen jo der efterfølgende reducere med ikke alene de 21 pct., men også med de 7,2 pct. oveni.
Sonja Mikkelsen (S), 2000-05-12:
Jeg synes, det er et meget nyttigt lovforslag, og jeg fornemmer også, at der er en meget bred forståelse for de vilkår, der er stillet op i lovforslaget for, under hvilke forudsætninger sygehusapotekerne kan udvide deres aktivitet i forhold til det, de kan i dag. Der er rejst et principielt spørgsmål omkring de private hospitalers adgang til at have et sygehusapotek, eventuelt, som hr. Tom Behnke var inde på, at man kan købe sine produkter hos et offentligt sygehushospital, for at man måske ad den vej kan skaffe billigere lægemidler til sine aktiviteter.
Charlotte Fischer (RV), 2006-01-17:
Jeg forstår godt indvendingerne – men alligevel: Sætter man sig i forbrugerens sted, tror jeg, det vil være lidt svært at forstå, at vi her og nu og i en uoverskuelig fremtid er blankt afvisende over for, at man kan få tilskud, hvis man f.eks. møder op på et europæisk apotek og får en medicin, som er godkendt hjemme.
Mikkel Bjørn (DF), 2024-01-23:
Vi har Moderaternes ordfører, der står og siger, at der findes kvinder med tissemænd, og vi har ministeren, der, synes jeg, svarer en lille smule udenom på det her med, om det ikke er et problem, at det offentlige begynder at anvende sprogbrug, som tydeligvis er inficeret af politiske venstrefløjsdogmer, fordi køn jo ikke er noget, vi bliver tildelt ved fødslen, men derimod noget, vi fødes med.
Rasmus Horn Langhoff (S), 2015-05-08:
Ligebehandlingsnævnet har behov for at blive styrket, og det gør vi jo bl.a. ved at give mulighed for formandsafgørelser; give mulighed for, at der sker en eller anden form for sortering, så de reelle diskriminationssager, ikke de her strikkefestivaler, og hvad der ellers har fået lov til at fylde lige lovlig meget, får lov til at få hovedfokus i arbejdsindsatsen.
Jørn Jespersen (SF), 2002-11-20:
Igen for at være helt sikker: Selvfølgelig skal vi have USA og Japan med ind, men ikke som en forudsætning for, at vi vedtager det forslag, som Kommissionen fremsatte i maj, med den sikkerhed, som vi nu i dag har talt om, der skal være for, at der ikke er smuthuller.
Yvonne Herløv Andersen (CD), 1999-01-14:
Så er der også det at sige til det, at tingene udvikler sig jo, og med de forslag, som vi har set her i den senere tid på arbejdsmarkedsområdet og på uddannelsesområdet, mener jeg, det er meget vanskeligt kun at kigge på socialområdet og så se, hvad det er for en udvikling, vi har her, for det hænger uløseligt sammen.
Margrethe Vestager (RV), 2004-04-27:
Hele pointen med at styrke de enlige forsørgeres mulighed for at gennemføre en uddannelse er jo naturligvis, at vi dermed forhindrer nogle af de skadelige effekter, der kan være ved at gå og vente, ved ikke rigtig at have noget, ved at skulle have noget stillet i udsigt, for vi er fuldstændig sikre på, at vi faktisk sparer nogle mennesker for at gå igennem revalideringssystemet.
Hans Andersen (V), 2014-02-19:
Spørgsmålet – jeg har næsten lyst til at gentage det – handlede om, om ministeren vil arbejde for, at et eventuelt provenu på beskæftigelsessystemet i forbindelse med den reform, vi skal til at forhandle nu her meget snart, kunne bruges på skatte- og afgiftslettelser, men så bruger ministeren det meste af sin taletid på at forholde sig til Venstres udspil.
Brian Mikkelsen (KF), 1997-10-28:
For at komme med et banalt eksempel: Sygeplejerskeuddannelsen bliver nævnt, men det vil jo være ligetil at uddanne flere danske sygeplejersker i stedet for at uddanne norske sygeplejersker på nogle af skolerne. Siden 1973 har stor ledighed og mangel på kvalificeret arbejdskraft skabt de såkaldte flaskehalsproblemer, og det har også betydet, at vi har en strukturarbejdsløshed i det danske samfund, som vel er på 240.000-250.000.
Jørgen Arbo-Bæhr (EL), 2007-02-08:
En lastbilchauffør, der kører rundt på de danske landeveje med træflis, med køleskabe eller med smågrise, skal holde en pause på minimum 45 minutter efter 4½ times kørsel, for det siger loven om køre-hvile-tid i vejtransport, og der vanker bødestraf selv ved små overskridelser af reglerne.
Lars Aagaard (M), 2024-11-27:
Jeg kan høre, at det ikke er alle ordførere, der kan huske det, men kort før sommer indgik vi derudover i samme aftalekreds en opfølgende aftale, hvor vi blev enige om en række detaljer i udmøntningen af klimaaftalen fra 2022, herunder de ændrede rammer for termonet.
Merete Riisager (LA), 2014-05-15:
Regeringen foreslår, at man overfører det her krav om et 2-tal i matematik og dansk til også at gælde for gymnasiet, og så bliver det de facto nemmere at komme ind på gymnasiet end at komme ind på en erhvervsuddannelse, fordi man jo dér ikke skal ud at slås med en mester.
Anders Samuelsen (NY), 2008-04-01:
Det er ikke nogen nem opgave for en politiker at stå og sige det fra Folketingets talerstol, men ikke desto mindre gør jeg det, og jeg glæder mig i stedet over, at med det energiforlig, der er blevet indgået, har vi også opnået nogle - synes vi selv - konkrete resultater, som peger i den rigtige retning.
Carolina Magdalene Maier (ALT), 2016-12-16:
et lovforslag, som handler om endnu mere ensretning, endnu mere den lige vej, endnu færre muligheder for, at vi som mennesker kan få lov til at tage fejl, at vi kan lære af vores egne erfaringer, at vi kan få lov til at føle efter inde i os selv, hvad det er, vi gerne vil med vores liv, hvad det er, vi brænder for.
Annette Just (FP), 1998-01-30:
Og når hr. Villy Søvndal stadig kan undre sig over, at Fremskridtspartiet ikke vil gå ind for at lægge yderligere byrder på ejendomsadministrationen og ønsker at have et frit erhverv, er det jo, fordi hr. Villy Søvndal ikke lyttede efter, hvad jeg sagde til hans andet forslag, det, som blev behandlet lige før, og hvor vi gik ind for, at der skulle være frihed til at vælge ny administrator.
Anne Baastrup (SF), 2009-05-26:
Vi kan ikke have en PET-mand stående på hvert gadehjørne, vi vil heller ikke, men omvendt er det vigtigt, at vi har en befolkning, der ønsker demokratiet og ved, hvordan man kan beskytte demokratiet ved at give de rigtige oplysninger på den rigtige måde med den konsekvens, at der bliver afsløret eventuelle kriminelle, terroristiske hensigter.
Rasmus Jarlov (KF), 2023-06-01:
Det er jo åbenlyst rigtigt, at når der ikke rigtig er nogen realistiske alternativer for vognmændene, får de bare en ekstraregning, som de ikke kan gøre noget ved, og det kommer ikke til at have nogen stor effekt på deres opførsel og på deres måde at producere og i øvrigt transportere varer rundt på.
Jens Rohde (RV), 2020-04-28:
Vi skulle have en målrettet problemløsning, for det er fuldstændig rigtigt, der er jo nogle brodne kar, som hr. René Christensen siger, som udnyttede systemet, og som gav lejerne en fuldstændig urimelig behandling og for nogens vedkommende endda satte dem fra hus og hjem, fordi de ikke havde en chance for at betale det, der skulle til.
Ole Vagn Christensen (S), 2007-12-12:
Når man så siger, at der blevet brugt 600 mio. kr. mere, at det er forfærdeligt, og at man vil finde ud af at få gjort noget ved det i 2009, er det min påstand, at hvis man begynder at røre ved det her system i 2009 - og nu vil man ikke gøre det i 2008 - så fører det til nedskæringer.
Karsten Lauritzen (V), 2020-11-13:
Og 2: Vi havde indkaldt Folketingets partier og lagt den her vurdering fra sundhedsmyndighederne på bordet og sagt, at det her er vilkårene – altså at mink tilsyneladende udgør, hvis man skal forstå SSI og sundhedsmyndighederne, en betydelig risiko – og spurgt: Hvad gør vi?
Ole Birk Olesen (LA), 2020-06-11:
Altså, hvis de blå partier stod alene og råbte på skattelettelser, rimelige skattelettelser, til boligejerne i stedet for skatteforhøjelser, så ville Socialdemokraterne nok hurtigt føle, at man blev lidt upopulær, og derfor har man så her valgt at føre politik sammen med de borgerlige partier.
Rosa Lund (EL), 2013-09-10:
Erhvervsuddannelserne er meget vigtige for Enhedslisten, og jeg kan simpelt hen ikke forstå, hvordan man på den ene side kan sige, at det er vigtigt for regeringen, at der kommer kvalitet i vores erhvervsuddannelser, og på den anden side fjerne 2 mia. kr. over de næste 3 år.
Meta Fuglsang (SF), 2012-02-09:
Jamen jeg er jo enig med forslagsstillerne i, at det her er et stort problem, og jeg tror, at vi er lige indignerede, når det handler om den situation, som de her udlejere stiller de unge mennesker i, og den hensynsløshed, der ligger i, at man kræver penge under bordet på den måde.
Kristian Thulesen Dahl (DF), 2001-03-21:
Derfor vil jeg også gerne bede statsministeren svare på det spørgsmål, der rent faktisk bliver stillet i det skriftlige spørgsmål, der er afleveret i fredags - det går jeg ud fra at statsministeren har forberedt sig på - og det er jo et svar i forhold til Dansk Flygtningehjælps udtalelse om, at Schengensamarbejdet alt andet lige gør det sværere at bevise asylansøgernes rejseruter.
René Christensen (DF), 2017-04-18:
Jeg havde egentlig ikke sådan forberedt, at jeg skulle spørge ministeren om noget, men alligevel, i forlængelse af diskussionen her: Mener ministeren, at direktører i statsligt ejede selskaber har for lave lønninger, altså, at man simpelt hen er nødt til at lave de her aktieoptionsprogrammer, hvis de skal producere nok?
Rune Lund (EL), 2018-10-25:
Hvis man tager udgangspunkt i, hvad Det Økologiske Råd mener om det her, og det lægger vi os fra Enhedslistens side op ad, så skriver de bl.a.: »Miljøorganisationen Det Økologiske Råd tager stærkt afstand fra dette. PVC er et miljøskadeligt materiale, og det ødelægger genanvendelsen, når det sammenblandes med andre plasttyper.
Lars Barfoed (KF), 2003-12-12:
Det Konservative Folkeparti vil simpelt hen ikke tolerere kriminalitet under nogen former, og derfor skal kriminalitet bekæmpes effektivt og konsekvent, og det gælder al kriminalitet. Oplagt er det naturligvis, at bekæmpelsen af alvorlige forbrydelser som vold og røverier skal prioriteres højt, men det er også vigtigt, at andre forbrydelser bliver bekæmpet med hård hånd.
Christian Juhl (EL), 2017-05-19:
Hvis ordføreren opfatter det her som overvejende teknik, så er det jo særdeles hensigtsmæssigt at vedtage et forslag som det, der her er fremsat, og så kan vi sige, at så har vi da i hvert fald den ramme, indtil vi har forstået finansministerens nye tanker om en model.
Kristian Thulesen Dahl (DF), 2000-05-17:
Det er ikke forsvarspolitik, det er ikke udenrigspolitik, det er ikke grænseforholdene, det er ikke flygtningepolitik, det er heller ikke valutapolitik, men hvad er der snart tilbage med de syvmilestøvler, De Konservative i realiteten har på, i forhold til, hvad man siger netop op til en folkeafstemning?
Karsten Lauritzen (V), 2015-02-03:
Men vi tror faktisk mest på, at hvis vi for alvor skal stoppe tilstrømningen til Danmark, skal vi rulle de vilkårsforbedringer, som regeringen har lavet, tilbage – de vilkårsforbedringer, der gør, at en asylansøgerfamilie får 10.000 kr. mere om måneden, 450.000 kr. om året, i støtte fra det offentlige.
Kristian Thulesen Dahl (DF), 2017-01-17:
Så når EU-27 få dage efter folkeafstemningen i sommer går ud og gør det krystalklart, at man kun får en aftale om adgang til det indre marked, hvis man samtidig accepterer fri bevægelighed for bl.a. østeuropæere til arbejdsmarkedet, så gør man det umuligt for den britiske regering at komme hjem med en forhandlet løsning, som kan accepteres af den britiske befolkning, og som respekterer det valg, briterne tog i sommer.
Frank Jensen (S), 2002-11-13:
Så vil jeg gerne spørge statsministeren: Vil statsministeren sikre, at når et andet land mener, at der kommer terrorister til Danmark, uanset om det er i forbindelse med en konference, eller hvad det er, har vi sikkerhed for, at det ikke er noget, der standser - om jeg så må sige - i det lag af embedsfolk, men at vi og befolkningen har sikkerhed for, at det også går til dem, der har myndighed til at træffe beslutninger med hensyn til rigets sikkerhed?
Lene Espersen (KF), 2012-06-11:
Men desværre må jeg sige – og jeg har stillet spørgsmål til ministeren, der blev besvaret 7 minutter før tredjebehandlingen startede – at der er noget, der tyder på, at man simpelt hen grundlæggende ændrer på adgangsreglerne til uopdyrkede arealer; man ændrer definitionen af, hvornår der er adgang til braklagte arealer, og kører i stedet for en fuldstændig generel passus ind om, at selv om der bliver høstet en eller to gange årligt, så medfører det ikke, at offentligheden afskæres adgang i den periode, hvor der kører maskiner på arealet.
Aase D. Madsen (DF), 1998-06-12:
Og jeg vil da ønske Socialdemokratiet tillykke med den støttepædagog, de har fået i Kresten Philipsen, som aldeles utidigt sammenblander sammenlægninger af amter på Sjælland med de aftaler, der skal indgås i Amtsrådsforeningen med finansministeren.
Benedikte Kiær (KF), 2010-10-27:
Nu er det ikke en strategi i ringbind, men en pænt indhæftet strategi, som vi har lagt frem i går, og som indeholder 32 konkrete initiativer, som sådan set kommer hele vejen rundt, og som bygger på en lang række af de erfaringer, vi har fået ved at komme ud i nogle af de her boligområder og høre på, hvad det er for nogle ting, man har gjort, som har virket rigtig, rigtig godt.
Mette Frederiksen (S), 2010-04-20:
Når man har andre problemer end ledighed, og det kan være, som fru Irene Simonsen peger på, at man er ramt af marginalisering, man kan være ramt af misbrug, man kan have været ramt af langtidsledighed igennem en længere årrække, så har man behov for at få hjælp til at få løst de problemer.
Martin Henriksen (DF), 2006-04-26:
Jeg mener generelt, at den vigtigste rettighed, som eleverne skal have i den danske folkeskole, er, at de får en undervisning, som har et højt fagligt niveau, og at der er en kvalitet i undervisningen, og det mener jeg i høj grad at bl.a. folkeskoleforliget er med til at sikre.
Sonja Mikkelsen (S), 1998-06-25:
Og så skal jeg bekræfte, hvad jeg tidligere har sagt - det bliver nu ikke mere rigtigt eller mere forkert af at blive gentaget, men jeg vil gerne understrege det én gang til: DSB S-tog A/S er et af DSB 100 pct. ejet datterselskab, og det er ejeren, der udpeger bestyrelsen.
Jens Joel (S), 2015-05-13:
For de bliver straffet hårdere end de folk, der – i gåseøjne – har god tid, og de folk, der transporterer noget, som er letfordærveligt, eller som transporterer levende dyr eller andet, bliver straffet hårdere end nogle andre, og det synes jeg bare er noget mærkeligt noget, og derfor synes jeg faktisk, at vi skal holde fast i det der med bøderne.
Margrete Auken (SF), 2003-05-07:
Men jeg har altså ikke fået helt klarhed over det endnu, og derfor er jeg lidt spændt på, hvad hr. Jeppe Kofod siger, for hvis han er tilfreds med den udlægning, skal vi til at finde ud af, om det er ham eller mig, der er blevet uenige her på det sidste.
Morten Dahlin (V), 2024-05-15:
Det er svært at ændre på, uanset om vi måtte have den politiske vilje, og derfor har vi i aftalekredsen haft en drøftelse af, at mange af de her projekter er bedre tjent med, at de bliver vejledt om de eksisterende muligheder, så de kan komme i mål med de dele af deres projekter, der kan gennemføres.
Kristian Thulesen Dahl (DF), 2005-03-15:
Det handler jo om ikke at se problemerne i forhold til nogle tænkte situationer, men se mulighederne og se de gevinster, der er ved denne her kommunalreform, og der forsøger jeg at sige til fru Line Barfod, og det anerkendes jo overhovedet ikke i det, Enhedslisten kommer med, at billedet jo ikke er, at vi får brug for færre offentligt ansatte; billedet er, at vi får brug for flere offentligt ansatte.
Margrete Auken (SF), 1999-05-12:
Da mit parti heldigvis er med i pinsepakken, hvad vi er stolte af, vil jeg godt bede ministeren bekræfte, at vi primært skal bruge de penge til opgaver, der vedrører - undskyld udtrykket - den almindelige, stive kollektive trafik, selv om jeg i øvrigt synes, at det, hr. Kristian Jensen foreslår, har meget i sig - men at det altså er tanken, at det er den meget mere sårbare og spredte kollektive trafiktype, som ikke kan udføres med jernbaner og faste rutebusser, der skal have en chance, så også de mennesker, der bor i de områder, kan komme til at bruge kollektiv trafik.
Hans Kristian Skibby (DD), 2025-11-05:
Man skal lave fordeling af emballagetyper og foretage vægtkontrol; man skal beskrive forskellige proptyper til flasker; man skal også beskrive de forskellige typer af flasker; og man skal veje de etiketter, der er monteret på flaskerne, og så skal man regne ud, hvad én etiket vejer, og så skal man gange med et eller andet antal tusinde, og så får man så og så mange etiketter.
Karin Liltorp (M), 2023-11-23:
Der er selvfølgelig mange i de store byer, men der er også nogen både i Grenaa og Nørre Nissum, og mere nyt er der også oprettet pædagoguddannelser i Tønder og Holbæk og, som det allerede er nævnt flere gange, en ny læreruddannelse i Hillerød.
Franciska Rosenkilde (ALT), 2025-04-08:
For klimapolitik er sikkerhedspolitik, det er kampen for vores fødevareforsyning, rent drikkevand, vild natur og i sidste ende vores frihed, og hvis vi ignorerer varslerne og underinvesterer i klimaet, gentager vi præcis den samme fejl, som vi har begået med forsvaret, altså at vi handler for sent, og at det bliver for dyrt.
Mette Gjerskov (S), 2006-02-08:
Det er jo ansvarsfulde detailhandlere, ansvarsfulde fødevarehandlere, vi har her i landet, det er en ansvarsfuld produktion, et ansvarsfuldt landbrug, alle gør sig umage med at producere sunde og sikre fødevarer, og vi har ansvarsfulde medarbejdere i Fødevarekontrollen.
Margrethe Vestager (RV), 2010-10-07:
Eksempler som dit er en af grundene til, at vi i Radikale Venstre vedvarende vil kæmpe for en ny udlændingepolitik, en udlændingepolitik som vi kan være bekendt over for dem, den berører, og som ikke aktivt modvirker den vækst, vi har så meget brug for i Danmark.
Sonja Mikkelsen (S), 1999-05-28:
Det er Sverige, fordi de har gennemført den strukturelle ændring af deres jernbanedrift, som vi nu også gør i de år her, og derfor er det meget fornuftigt, at vi også bruger de år til at lave fjernbusforsøg og gøre erfaringer med, hvad det er for et ekstra tilbud på det kollektive trafikområde, som fjernbusserne kan udgøre i fremtiden.
Kim Behnke (FP), 1998-01-30:
Der er ganske mange pensionister i dag, som, når de går på pension, køber en bedre bolig, end de har haft tidligere, for når de ikke længere har forpligtelser over for børn osv., men derimod mulighed for at bruge pensionsudbetalingen, ja, så foretrækker de at få en lejlighed inde i byen frem for at bo i parcelhuset ude i forstaden.
Jacob Buksti (S), 2002-05-14:
Det, der er sagen, er, at det jo bl.a. i Børsen klart fremgår, at fru Pia Christmas-Møller mener, at der ikke er plads nok i råderummet til De Konservatives skattelettelser, og derfor må man se skattelettelser som en investering i fremtiden, altså noget, der kommer ind af sig selv.
Karen Hækkerup (S), 2014-05-26:
Det er jo sådan noget, der også er enormt godt, altså at vi bruger mere moderne teknologi, at vi bruger det internationale samarbejde, vi har med vores kollegaer rundtomkring, til at finde ud af, om der er nogle informationer, vi kan trække på, om der er nogle ting, vi kan få øje på, der gør, at vi allerede ved ankomsten til København Lufthavn kan sige til nogle: Ved du hvad, du er ikke velkommen her.
Henrik Sass Larsen (S), 2014-04-29:
Jeg vil sige det sådan, at selv hvis Enhedslistens ordfører havde ret i alle sine skræmmepåstande, i forhold til hvad det her kunne medføre på patentet, selv om de var rigtige alle sammen, ville det overhovedet ikke ændre i, at det også ville være en god idé at gennemføre det, som det er nu, fordi det, Enhedslisten er imod, er patenter som sådan, og det her har faktisk ikke noget at gøre med det.
Stine Brix (EL), 2015-04-08:
Men det har været rigtig vigtigt for os at finde en balance, hvor man ikke skaber en general mulighed for at kunne slette ulovligheder fra myndighedernes side, og det er det, vi har bakset med og kæmpet med og prøvet at finde nogle formuleringer om, og det mener jeg vi er nået frem til nu, sådan at vi godt kan slette de her særlige oplysninger, uden at vi skaber en generel retstilstand, hvor man fra politisk hold kan gå ind og bestemme, hvad der skal arkiveres, og hvad der ikke skal arkiveres.
Morten Østergaard (RV), 2018-11-06:
Jeg kunne bare godt tænke mig at spørge til, om der er noget som helst i det forslag til vedtagelse fra os, der har rejst forespørgslen i dag, altså om at fjerne ministerbetjeningsreglen og folketingspolitikerreglen, om at sikre, at man kan få indsigt i statslige virksomheder, om, at sagsbehandlingstiden skal holdes, som Liberal Alliance holdningsmæssigt ikke ville forpligte sig til i dag og arbejde for?
Helga Moos (V), 1999-03-25:
Dette forslag fremsat af Enhedslisten er en betydelig skærpelse af produktsikkerhedsloven, hvor man vil inddrage og gøre brug af miljø- og energiministerens effektliste over produkter med sundhedsfarlig eller miljøskadelig effekt, hvis det pågældende produkt indeholder stoffer eller stofgrupper herfra til deklarering.
Thomas Adelskov (S), 2006-05-09:
Vi tror, at når mennesker er syge og ikke har mulighed for at leve op til samfundets krav om enten arbejde eller uddannelse, så har vi også en forpligtelse til at sikre, at de har ordentlige og anstændige økonomiske forhold at leve under, imens de bliver behandlet, og imens de forsøger at blive raske, og det er det, det her beslutningsforslag tager sigte på.
Johs. Poulsen (RV), 2008-05-27:
Jeg vil derfor gerne spørge hr. Lars Christian Lilleholt: Når han argumenterer med, at man ikke vil lægge sig fast på, at Danmark skal arbejde for et EU-reduktionsmål på 30 pct., medmindre det indgår i en international aftale, hvad mener hr. Lars Christian Lilleholt så, hvis det er sådan, at der faktisk ikke opnås en international aftale, som omfatter alle?
Frank Aaen (EL), 2011-03-15:
Den er, at vi sådan set er indstillet på, at der skal være sådan en skat på særlig fedtholdige fødevarer, og derfor vil vi håbe, at vi under den nye regering er i stand til at lave loven bedre, så vi dermed kan stemme for den, men vi vil altså heller ikke markere, at vi er fundamentalt imod ved at stemme imod ved tredjebehandlingen.